Elliðavatnsvegur milli Kaldárselsvegar og Vífilstaðavatns , einnig þekktur sem Flóttamannaleið , var lokað í morgun vegna umferðaróhapps . Þetta kemur fram í tilkynningum frá lögreglunni á höfuðborgarsvæðinu og Vegagerðinni nú snemma á tíunda tímanum . Samkvæmt upplýsingum frá slökkviliði höfuðborgarsvæðisins varð slysið í morgun þegar söltunarbíll valt í hálku á veginum og lenti á fólksbíl . Slysið var ekki alvarlegt en varðstjóri taldi þó að ökumaður fólksbílsins hafi verið fluttur á slysadeild til skoðunar . Hann hafði sjálfur komið sér út úr bílnum þegar viðbragðsaðilar komu á vettvang . Báðir bílar voru dregnir af vettvangi , þar sem vinna stendur enn yfir . Vegurinn verður áfram lokaður eitthvað fram eftir morgni . Ekki fengust upplýsingar um það hvenær opnað verður fyrir umferð á ný .